KELB XIĦ TAL-GĦASSA Ta' A. CREMONA (Minn fuq il-bejt ta' dari, għal fil-għaxija) Ix-xemx inħbiet; fuq l-egħlieqi l-ħemda ta' fil-għaxija waqgħet, minn fuq l-andar telqet il-bhima, u l-merħla mill-qasbija sejra. ġol-maqjel. Waħdu jkaxkar riġlejh il-kelb ix-xwejjaħ, b'rasu mdendla ħosbien fuq il-mogħdija tal-merħla lejn il-wied… waħdu fil-beraħ ta' skiet u dalma. Baqa' jkaxkar riġlejh sakemm intefa it-tektik tal-qanpiena f'għonq il-merħla, u raġa' dar ħosbien… waħdu fil-beraħ ta' skiet u dalma, U waqaf fejn l-għarix fit-tarf tal-bħajra, u rafa' rasu jħares b'għajn imbexxqa fuq dik il-ħdura mdallma b'lejl li riesaq f'għabex ta' ħajja…… Kallu quddiem għajnejh iċ-ċpar tal-għomor, iżjed iswed mid-dlam tal-lejl li riesaq ; qalbu tħabbat għajjiena u f'riġlu t-telqa tqila ta' ħajtu. U b'rasu mdendla jxammam l-art, intasab mal-bwejba tal-għarix. joħlom il-ħajja ta' dari meta kien jisboq fil-ġiri leħħa ta' berqa: jaqheż ħitan u ċnut malli tinfetaħ iħoss ix-xatba tar-razzett; iwaqqaf widnejh it-tnejn, u jqum mal-lejl jistaħreġ xi ħoss fil-maqjel. Għassa tal-merħla bikri minn fil-għodu sa. fil-għaxija, bla mistrieħ jindokra wċuh, siġar u tjur. Għajnejh u leħnu wens dik id-dwejra. Il-lum li xjieħ fis-snin u fit-tbatija bil-kemm jitbiegħed mill-għarix; jinxteħet hemmhekk bin-nhar, bil-lejl: għalih il-ħajja ħolma ta' dari. Iżda le jorqod. Bil-lejl fis-skiet, fil-ħemda tal-beraħ tar-razzett igħasses bi ħsiebu. U meta minn fuq rasu jgħaddi jredden ġifen ta' l-ajru, b'għajnejn imċajpra jtalla' rasu u jinbaħ b'leħen għajjien ta' bikja; imb'għad iħares il-hinn mill-wied fejn dak il-ġifen staħba fid-dlam tax-xefaq ; fejn iswed bħal iħirsa. tal-mewt tiela' iċ-ċipress u fejn taħtu baqa' jidwi al-ġifen it-treddin li mar jitmewwet qalb oqbra u slaleb. Bil-ħarsa wieqfa lejn ix-xefaq deh'rlu jisma' tidwi f'widnejh tehdida : il-qirda a' dik l-imsejkna ħajja, u mejjel rasu 'nagħsa ta' ħolma, Hekk jiena fl-għabex ta' dil-ħajja tiegħi ilmaħt il-ħdura taż-żgħożija tiddallam ; għajjien nitkaxkar lejn l-għarix tal-qasam tal-ġlied ta' ħajti, inxħett waħdi fis-skiet ta' beraħ xagħri ngħasses u nogħnos sakemm dalam sewwa, Rieqed, ħassejt fuq rasi l-ħoss ta' sejħa tredden, tqajjimni. U 'l-hinn mill-wied jien rajt ukoll l-iħirsa tal-mewt ihedduni minn waqtiet għal oħra, u smajt il-leħen jidwi tat-tehdida. fil-waħx ta' lejla. Hekk jien ukoll irġajt għalaqt għajnejja f'nagħsa ta' ħolma, u ħlomt xewqat bla temma, il-frugħa li karkart sal-lum warajja lejn triq il-qabar,